ഡിഎംഎ ജനക് പുരി ഏരിയ മലയാളഭാഷാ പഠനകേന്ദ്രങ്ങളുടെ ഉദ്ഘാടനവും പ്രവേശനോത്സവും 31ന് ന്യൂഡല്ഹി: ഡല്ഹി മലയാളി അസോസിയേഷന് ജനക് പുരി ഏരിയയില് പുതുതായി ആരംഭിക്കുന്ന മൂന്ന് മലയാള ഭാഷാ പഠന കേന്ദ്രങ്ങളുടെ ഉദ്ഘാടനവും പ്രവേശനോത്സവും ഒക്ടോബര് 31 ഞായറാഴ്ച വൈകീട്ട് നാലിന് നങ്കല്റായ് വാത്മീകി മന്ദിര് അങ്കണത്തില് നടത്തപ്പെടുന്നു. ഏരിയാ ചെയര്മാന് വര്ഗീസ് പി. മാമന് അധ്യക്ഷത വഹിക്കുന്ന പ്രവേശനോത്സവ ചടങ്ങുകള് ഡിഎംഎ പ്രസിഡന്റ് കെ. രഘുനാഥ് ഉദ്ഘാടനം ചെയ്യും. ഡിഎംഎയുടെ മലയാള ഭാഷാ പഠന കേന്ദ്രങ്ങളുടെ കോഓര്ഡിനേറ്ററും ഡിഎംഎ വൈസ് പ്രസിഡന്റുമായ രാഘുനാഥന് നായര് കെ.ജി, അഡീഷണല് ജനറല് സെക്രട്ടറിയും മലയാളം മിഷന് ഡല്ഹി ചാപ്റ്റര് വൈസ് പ്രസിഡന്റുമായ കെ.ജെ. ടോണി, ഏരിയ ഓഫീഷ്യേറ്റിങ് സെക്രട്ടറി ഉല്ലാസ് ജോസഫ്, ട്രഷറര് റെജിമോന് കെ എല്, മലയാളം മിഷന് കോഓര്ഡിനേറ്ററും കേന്ദ്രക്കമ്മിറ്റി നിര്വാഹക സമിതി അംഗവുമായ പ്രദീപ് ദാമോദരന്, മലയാളം ഭാഷ അധ്യാപിക രജിത ടീച്ചര്, ഏരിയ വനിതാ വിഭാഗം കണ്വീനര് ജെസി ഹരി, പ്രോഗ്രാം കണ്വീനര് സുശീല് കെസി എന്നിവര് സംസാരിക്കും. കൂടുതല് വിവരങ്ങള്ക്ക് 9413734541, 8800105533 പി.എന്. ഷാജി